2

[image: ]

ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"РАҪҪЕЙ ФЕДЕРАЦИЙӖН ХӖҪ-ПӐШАЛЛӐ ВӐЙӖСЕМ УМӖНЧЕ ТӐРАКАН ЗАДАЧӐСЕНЕ ПУРНӐҪЛАМА ХӐЙСЕН ИРӖКӖПЕ ПУЛӐШАССИ ҪИНЧЕН КАЛАКАН КОНТРАКТ ТУНӐ, РАҪҪЕЙ ФЕДЕРАЦИЙӖН ПУҪӖСЕНЕ ХУНӐ (ВИЛНӖ) ГРАЖДАНӖСЕН ҪЕМЙИСЕН ЧЛЕНӖСЕНЕ ПӖР ХУТЧЕН ПАРАКАН УКҪА 
ТӲЛЕВӖ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2024 ҫулхи ҫӗртме уйӑхӗн 14-мӗшӗнче
йышӑннӑ

1 статья
Чӑваш Республикин "Раҫҫей Федерацийӗн Хӗҫ-пӑшаллӑ Вӑйӗсем умӗнче тӑракан задачӑсене пурнӑҫлама хӑйсен ирӗкӗпе пулӑшасси ҫинчен калакан контракт тунӑ, Раҫҫей Федерацийӗн пуҫӗсене хунӑ (вилнӗ) гражданӗсен ҫемйисен членӗсене пӗр хутчен паракан укҫа тӳлевӗ ҫинчен" 2022 ҫулхи раштав уйӑхӗн 23-мӗшӗнчи 129 №-лӗ саккунне ("Республика" хаҫат, 2022, раштав уйӑхӗн 28-мӗшӗ; 2024, нарӑс уйӑхӗн 21-мӗшӗ) ҫакӑн пек улшӑнусем кӗртес:
1) ятне ", Раҫҫей Федерацийӗн Хӗҫ-пӑшаллӑ Вӑйӗсем умӗнче тӑракан задачӑсене пурнӑҫлама пулӑшакан организацисемпе контракт тунӑ (ытти право хутшӑнӑвӗсенче тӑнӑ) Раҫҫей Федерацийӗн гражданӗсен" сӑмахсем хушса хурас;
2) 1 статьян пӗрремӗш абзацне ҫакӑн пек ҫырса хурас:
"Ҫак Саккун Раҫҫей Федерацийӗн Хӗҫ-пӑшаллӑ Вӑйӗсем умӗнче тӑракан задачӑсене пурнӑҫлама хӑйсен ирӗкӗпе пулӑшасси ҫинчен калакан контракт тунӑ Раҫҫей Федерацийӗн гражданӗсен, Раҫҫей Федерацийӗн Хӗҫ-пӑшаллӑ Вӑйӗсем умӗнче тӑракан задачӑсене пурнӑҫлама пулӑшакан организацисемпе контракт тунӑ (ытти право хутшӑнӑвӗсенче тӑнӑ) Раҫҫей Федерацийӗн гражданӗсен, Чӑваш Республикин территорийӗнче ҫуралнӑ тата (е) пурӑннӑ, 2022 ҫулхи нарӑс уйӑхӗн 24-мӗшӗнчен пуҫласа Украина, Донецк Халӑх Республикин тата Луганск Халӑх Республикин территорийӗсенчи, ҫавӑн пекех 2022 ҫулхи авӑн уйӑхӗн 30-мӗшӗнчен пуҫласа Запорожье облаҫӗн тата Херсон облаҫӗн территорийӗсенчи ятарлӑ ҫар операцине хутшӑнса пуҫӗсене хунӑ (вилнӗ) Раҫҫей Федерацийӗн гражданӗсен (малалла ҫак Саккунра – доброволецсем) ҫемйисен членӗсене хушма социаллӑ пулӑшу майӗпе тивӗҫтернипе ҫыхӑннӑ хутшӑнусене йӗркелет.".

2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫ-ласа вӑя кӗрет тата 2022 ҫулхи нарӑс уйӑхӗн 24-мӗшӗнчен пуҫланнӑ право хутшӑнӑвӗсене пырса тивет.

Шупашкар хули
2024 ҫулхи ҫӗртме уйӑхӗн 14-мӗшӗ

